ร้านiberry เป็นร้านที่เราไปบ่อยมากค่ะ เพราะชอบรสชาติไอศกรีมของร้าน เคยไปมาหลายสาขาแล้วค่ะ แต่สาขาที่ชอบที่สุดคงหนีไม่พ้นสาขาพาราไดรซ์พาร์คค่ะ ร้านนี้ตั้งอยู่ที่ชั้น 4 โซนกลาง โดยที่จะมีร้านไอศกรีมและร้านเค้กอื่นรายล้อมค่ะ ร้านiberry จัดร้านได้น่านั่งมากค่ะ ให้ความรู้สึกเหมือนอยู่ท่ามกลางธรรมชาติเลยค่ะ ที่นั่งก็น่ารัก จัดออกมาเป็นโซนๆเลยค่ะ 

ไอศกรีมที่นี่มีเมนูค่อนข้างน้อย แต่ว่าดูน่าทานทุกอย่างเลยค่ะ ชนิดที่ว่าเลือกไม่ถูกกันเลยทีเดียว อิอิ แต่ราคานั้นจะสูงไปสักหน่อย ส่วนเมนูที่อยากแนะนำมีอยู่ 2 เมนูด้วยกันค่ะ เมนูแรกคือ Sweet Opera จะเป็นเนื้อเค้กนุ่มๆ กับไอศกรีมช็อกโกแลต  โรยหน้าด้วยสตอเบอรี่กับคุกกี้บด รสชาตินี่ ต้องยกนิ้วให้เลยค่ะ >__< เมนูนี้ราคาอยู่ที่ 169 บาท ส่วนเมนูที่ 2 ชื่อว่า iberry half toast เมนูนี้จะเป็นโทสแบบสามเหลี่ยม กับไอศกรีม 1 ลูก โปะด้วยวิปครีมและประดับประดาด้วยมะม่วงกับสตอเบอรี่ค่ะ เมนูนี้ราคา 159 แต่กินแล้วเกินคุ้มจริงๆ

ใครไม่เคยทานร้านนี้ ต้องไปลองให้ได้นะคะ ^^ 